cyanic-selkie/wikianc huggingface dataset:
Ealing
Namnet kjem frå angelsaksisk Gillingas, som tyder «Gillas folk» og moglegvis viser til ein buset frå tidleg mellomalder. Namnet har gått gjennom fleire forvanskingar, blant anna Yealing, Zelling og Eling, før det nådde fram til forma Ealing på 1800-talet.
Nine Lessons and Carols
Utbreiing og inspirasjon
Ved Groton School i Massachusetts i USA har ein halde Nine Lessons and Carols-gudstenester samanhengande sidan 1928.
Kragerø kyrkje har ein årleg tradisjon med å feire Nine Lessons and Carols, eller «De ni lesninger», med start i 1993. Robert Carding, kantoren i Kragerø med sterke band til Truro, leier framføringa.
Skinnerbreen
Skinnerbreen er ein isbre på vestkanten av Palmer Land, som flyt sør-sørvest mellom Mount Dixey og Mount Flower og ut i George VI Sound like aust for Carse Point. Han vart namngjeven av UK Antarctic Place-Names Committee (UK-APC) etter Alexander C. Skinner, ein geolog i British Antarctic Survey (BAS) ved Fossil Bluff og Stonington Island, 1968-70.
Fylkesveg 993 i Nordland
Før 1. januar 2010 vart vegen kalla fylkesveg 830.
Us av Peter Gabriel
Gabriel utforska smertene i dei personlege problema han hadde hatt i det siste, mellom anna skilsmissa frå den første kona si, forholdet til skodespelarinna Rosanna Arquette, og den aukande avstanden mellom han og den første dottera si.
Katarina av Siena
Katarina av Siena var ei italiensk nonne i dominikanarordenen. Ho blei vidkjend som mystikar og religiøs leiar, og blei seinare utropt til helgen og kyrkjelærar. Katarina av Siena er vernehelgen for mellom anna Italia og Europa.
Virke
I 1377 vende Katarina heim til Siena og grunnla eit kontemplativt nonnekloster. Her skal ho også ha blitt skrivekunnig ved eit mirakel, og byrja skriva boka  Dialogen i eit forsøk på dela sine mystiske opplevingar og religiøse ideal.
Kristian Hanssen Vennemo
Han var son til ein gardbrukar på Kongtorp i Høland. Sjølv var han frå 1839 gardbrukar på Vennemo i same heradet. Vennemo var medlem av heradsstyret 1845-81, derav ordførar i 28 år. Han var forlikskommissær 1846-71 og styreformann i sparebanken frå 1875.
Noregsmeisterskapen i fotball for menn 2009/Finalen
Finalen i Noregsmeisterskapen i fotball for menn 2009 fann stad på Ullevaal stadion i Oslo søndag 8. november 2009 framfor 25 109 tilskodarar. Etter 120 minuttars spel stod det uavgjort 2-2 mellom finalistane Molde Fotballklubb og Aalesunds Fotballklubb. Kampen vart då avgjort med straffeskyting, ei tevling Aalesund vann med 5 mot 4 til Molde. Det var fyrste gongen to lag frå Møre og Romsdal møttest i ein NM-finale i fotball.
Lancaster i Lancashire
Lancaster  er ein by og det administrative senteret i grevskapet Lancashire i England. Han har kring 46 000 innbyggjarar og ligg ved elva Lune. Lancaster er ein busetnad i den større City of Lancaster, som totalt har kring 135 000 innbyggjarar og omfattar fleire andre byar, som Morecambe.
Skeiselandskampen Noreg–Sverige 1963
500 m
Dato: 9. februar <br style="clear:both;" />
Arne Jacobsen
Av dei arkitektoniske hovudverka kan nemnast Bellavista bustadområde i Klampenborg ved København, Århus rådhus, Radisson Blu Royal Hotel i København og Danmarks Nationalbank. Han skapte òg store verk som formgjevar, mellom anna stolen «Myren» («Mauren») og lenestolen «Ægget».
Virke som arkitekt
Under andre verdskrig var det knapt med byggjemateriale, noko som førte med seg at det blei hardt å få oppdrag. På grunn av den jødiske bakgrunnen sin måtte han flykte frå Danmark i 1943 for å unngå deportasjon. Han reiste til Sverige der han budde dei neste to åra. I den tida han var i Sverige teikna han berre eit sommarhus og nokre tekstilar og tapet.
Jacobsen fekk i oppdrag å teikne SAS-hotellet i København, verdas fyrste designerhotell. Han teikna alt; sjølve bygget og alt inventar. Desse store oppgåvene førte til at han trekte til seg merksemd frå utlandet, og han fekk utføre mellom anna St. Catherine's College i Oxford som stod ferdig i 1964.
Formgjeving
Jacobsen meinte at utforminga av ein bygning med tilhøyrande interiør burde bli bestemt av ein analyse av strukturane og kva dei skulle brukast til, og at utforminga av bygningen og innreiinga skulle komplettere kvarandre.
Éinkrystall
Éinkrystall er ein krystallinsk lekam der einingscellene overalt er heilt eller nesten parallelle, det vil sei så parallelle at det optisk sett verkar som om atoma til alle krystalla er ordna i same regelmessige gitter. Ein éinkrystall er vanlegvis ikkje nokon perfekt krystall, men kan vise krystallfeil som kjem av forureiningar eller fordi krystallen er danna som ein mosaikkrystall av småkrystallar som ved rekrystallisering har innordna seg i det vesentlegaste etter same mønster.
Framandartslista
Den 11. august 2023 ga Artsdatabanken ut ei oppdatert versjon av lista.
Formål og bakgrunn
Formålet med Framandartslista er å presentere Artsdatabanken syn på den økologiske risikoen knytt til framande artar. Med økologisk risiko meiner Artsdatabanken risiko for naturlege artar og naturtypar i Noreg.
Historie
Lista fordelte framande artar i 4 overordna grupper:
Siri M. Kvamme
Siri Milde Kvamme er ein norsk forfattar. Ho er leiar for Litterær Salong i Haugesund.
Kvamme har gått forfattarstudiet ved Høgskulen i Telemark, årsstudiet ved Skrivekunstakademiet i Hordaland og studert litteraturvitskap. Ho har arbeidd som journalist og reklametekstforfattar og skrive bokmeldingar i Bergens Tidende. Ho debuterte som forfattar i 2001 med kortprosaboka Raudt og frå seg på Samlaget. og har sidan gjeve ut to romanar på Cappelen Damm.
Interesseorganisasjon
Ein interesseorganisasjon, eller interessegruppe, er ein organisasjon eller samskipnad som har som hovudmål å fremja dei (økonomiske) interessene til medlemmane sine. Interesseorganisasjonar har ein betydeleg innverknad i vestlege demokrati og kanaliserer interessene til medlemmane sine, til politikarar og administrativ leiing.
Ambleside
Ambleside er ein busetnad i civil parishet Lakes i grevskapet Cumbria i Nordvest-England. Staden ligg i distriktet South Lakeland ved nordenden av sjøen Windermere. Han ligg i nasjonalparken Lake District. Tettstaden (built-up area) hadde 2 529 innbyggjarar ved folketeljinga i 2011. Ambleside var eit eige civil parish fram til 1974, då det blei del av Lakes.
Gunder Paulsen Frilseth
Gunder Paulsen Frilseth var ein gardbrukar og stortingsmann frå Eidsvoll i Akershus. Han var medlem av Venstre.
Frilseth var son til ein gardbrukar på Frilset. Han tok over farsgarden i 1845 og dreiv denne til 1882, og på ny frå 1890, då son hans døydde. Frilseth var medlem av heradsstyret i Eidsvoll i 46 år, 1844-89, og i tjue år, 1867-86, var han ordførar. Forlikskommissær 1873-89.
Valdivia
Frå 1645 til 1740 var byen direkte avhengig av visekongedømmet Peru, som finansierte bygginga av det valdiviske fortsystemet som gjorde Valdivia til ein av dei mest styrkte byane i den nye verda. På midten av 1800-talet var Valdivia inngangsporten for tyske immigrantar som slo seg ned i byen og områda rundt.
Det store chilenske jordskjelvet i 1960 gjorde alvorlege skadar i Valdivia. Dette er det kraftigaste jordskjelvet som nokon gong er registrert med ein styrke på 9,5. Jordskjelvet forårsaka ca. 2 meter med nedsøkking rundt Valdivia og lèt etter seg store område med tidlegare beitemarker og dyrka mark permanent overfløymde. I dag er det ulike verna våtmarker innanfor det urbaniserte området Valdivia så vel som i utkanten.
Det thailandske kvinnelandslaget i handball
Resultat i internasjonale turneringar
''Resultata som er vist under er berre turneringar der Thailand har delteke. Turneringar dei ikkje har tatt del i er ikkje førte opp.''
Bergljot K. Nordal
Nordal har mastergrad frå Universitetet i Oslo i litteraturformidling. Ho debuterte som forfattar i 2009 med romanen Magda på Tiden Norsk Forlag. Andreboka, Ruts bok, kom i 2012. I 2014 mottok ho Tanums Kvinnestipend. Ho har no endra namnet til Bergljot Kaslegard.
Erdal kyrkje
I 2003 vart planane for byggetrinn 2 lagde fram. Dette trinnet er teikna av arkitekt Jostein Tveit. Prosjektet hadde ei kostnadsramme på 24,5 millionar kroner. Grunnsteinen for den nye delen av kyrkja vart lagd ned av biskop Hagesæther 6. september 2005. 3. september 2006 vart kyrkja vigsla av Hagesæther. Kyrkja er på 860 m² og har om lag 500 sitjeplassar.
Magnar Sætre
Sætre var utdanna typograf og arbeidde i eit par firma før han fekk jobb i Haugesunds Avis i 1968. Han engasjerte seg i lokalpolitikken, representerte Arbeidarpartiet i Haugesund bystyre 1971-75 og var formann i Haugesund Arbeidarparti 1972-74, seinare også 1985-87. Hausten 1975 vart han vald inn i Rogaland fylkesting og hadde plass i dette organet til han i 1989 fekk plass på Stortinget. I sine år på fylkestinget var han 1980-88 styreleiar for Rogaland psykiatriske sjukehus, og deretter i eitt år leiar av Sektorstyret for somatiske sjukehus. 1987-89 leidde han Likestillingsutvalet i Rogaland.
Pacific Ocean Blue
Seinare utgjevingar
Denne spesialutgåva inneheld songen «Holy Man», som var spelt inn for Pacific Ocean Blue i 1977, i to verrsjonar. Wilson hadde gjort ferdig akkompagnementet, men aldri sunge inn ein vokal han var nøgd med, og sletta originalopptaket. Derfor vart Taylor Hawkins frå Foo Fighters henta inn for å synge songen i same stil som Wilson.
Medverkande
• Bruce Johnston — Korvokal og vokalarrangement på «End of the Show»
• Ricky Fataar — Trommer, tamburin på «Holy Man»
• John Hanlon — Lydteknikar; sologitar på «Dreamer»
• Dean Torrence — Korvokal
• Michael Andreas — Alt-, tenor- og barytonsaksofon; fløyter; klarinett
Nordisk meisterskap i orientering 1999
Klassisk-distanse – 13,5 km
<br style="clear:both;" />
Kortdistanse – 3,35 km
<br style="clear:both;" />
Redningsaksjonen i Tham Luang-grotta i 2018
Fotballag sakna
Fotballspelarane blei melde sakna same dagen, og lokale fann syklane deira utanfor grotta og sette i gang dei første redningsaksjonane. Utan å vita sikkert om dei 13 var trygge og i live, blei det etter kvart sett i gang ein omfattande redningsaksjon. Grottedykkarar frå mange land melde seg, saman med militære dykkarar frå marinekorpset i Thailand. På grunn av dei tronge passasjane i grottene ville ein redningsaksjon bli vanskeleg, og dei første dagane blei derfor brukte til å finna gruppa. Først ni dagar seinare, 2. juli 2018, blei dei 13 funne i live av dykkarar. Same dagen kunngjorde guvernøren i Chiang Raene-fylket at dei sakna var funne og i live. Dei innesperra blei funne nesten 4 kilometer frå grotteinngangen.
Funnet
British Cave Rescue Council meinte at gruppa som var funnen, var rundt 2 kilometer inne i grotta og 800–1000 meter under bakken. Seinare blei avstanden rekna til nesten 4 kilometer.
Fjellboringar ville ikkje nytta, sidan ein venta meir monsunregn i løpet av få dagar. I staden pumpa redningsmannskap ut vatn frå grotta for å hindra at vasstanden inne i grotta steig. Vasspumpinga var så omfattande at risåkrar i nærleiken blei overfløymde. Dykkarar blei òg sette i gang med å fjerna fjell- og lausmassar i grotta i håp om å utvida passasjane. Oksygenflasker blei tekne til depot langs dei tronge grottegangane. Under dette arbeidet fann den einaste dødsulykka under aksjonen stad, då den tidlegare marinedykkaren Saman Kunan omkom etter å ha gått tom for oksygen 6. juli.
Evakueringa
Alle gutane og trenaren blei undersøkte på sjukehus og sett på isolat for å unngå spreiing av infeksjonssjukdommar. Alle 13 var i relativt god fysisk form, men dei var underernærte, medtatte og prega av situasjonen.
Ramsbottom
Ramsbottom  er ein by i grevskapet Stor-Manchester i England. Han har kring 14 500 innbyggjarar. Han ligg ved elva Irwell. Historisk låg byen i Lancashire, og ligg i dag 6 km nordvest for Bury og 19 km nordvest for Manchester.
Sjakkreglar
Forvandling
Ein bonde som kommer heilt over brettet til 8. raden (1. rad for motstandaren) skal forvandlast til ein offiser som spelaren sjølv vel. Kva brikke som vels er ikkje avhengig av hvilke andre offiserar som er på brettet frå før, dvs. at ein kan velge dronning (det vanlegaste), sjølv om ein har ei dronning på brettet frå før.
Michel Preud'homme
Klubbspel
Preud'homme var aktiv i Standard Liège frå 1977 til-86. Med Standard vann han den nasjonale cupfinalen i 1981 og den belgiske toppserien i 1982 og 1983. Sommaren 1986 gjekk han over til KV Mechelen, der han i 1987 vart nasjonal cupmeister for andre gong. I 1988 var Preud'homme med å vinne cupvinnarcupen etter å ha slått nederlandske Ajax 1-0, året etter vart han belgisk seriemeister for tredje gong. Sommaren 1994 vart han overført til SL Benfica, ein klubb han vann den portugisiske cupen 1996 med. Preud'homme la opp i 1999, 40 år gammal.
Skipssetjing
Dei mest vidgjetne skipssetjingane i Norden er truleg dei som er å sjå på Lindholm Høje og Klebæk Høje på Jylland i Danmark, Ales stenar og Hjortahammar i Blekinge i Sverige, og Istrehågan i Noreg.
Freden i Haag i 1720
I ein annan del av freden i Haag gjekk hertug Victor Amadeus II av Savoie med på å byte Sicilia med øya Sardinia med Austerrike. Etter dette vart han kjend som konge av Sardinia.
Ole Kristensen Valstad
Valstad representerte Akershus amt på Stortinget 1836-37 og 1842-69. Han var i 1836 medlem av budsjettkomiteen og på omframstortinget 1836-37 av gasjekomiteen. Vidare var han medlem av gasje- og pensjonskomiteen i 1842, 1845, 1857, 1859-69, av valkomiteen og av fullmaktskomiteen 1848-69. Han var òg innom protokollkomiteen 1848-54, reglementskomiteen 1848 og adressekomiteen 1848-51. Arbeidarkomiteen 1851, komitear om løyvingar til nøytraliteten 1854 og om fordeling av representasjonen 1857, om fengselslova same året, og komiteane om brennevinsavgifta, om statthaldarsaka 1859-60 og om den dansk-tyske krigen var alle særkomitear der Valstad tok del. Han var medlem av Lagtinget 1865-66. Vastad var medlem av Stortinget sine deputasjonar til kongekroninga i Trondheim 1860, til Eidsvoll 17. mai 1864 og til Stockholm 4. november same året.
Navasjino
Byen vart grunnlagd i 1957 ved ei samanslåing av dei to busetnadane Mordovsjtsjikovo (russisk: Мордовщиково) og Lipnja (russisk: Липня) og den nye byen vart kalla opp etter den nærliggande jernbanestasjonen Navasjino.
Torstein Tynning
Gjennom sine 20 år på Stortinget var han medlem av Landbrukskomiteen i den fyrste og den tredje fireårsbolken. I mellomtida, 1969-72, var han medlem i Kommunalkomiteen, og deretter, 1972/73, 1977-81 og 1984/85 medlem av den nydanna Kommunal- og miljøvernkomiteen. Dei tre sesjonane frå hausten 1981 til 1984 var han medlem av Utanriks- og konstitusjonskomiteen.
Denebola
Etymologi
På 1400-talet gav astronomen Ulugh Beg stjerna namnet Al Ṣarfah, «Endraren» (t.d. av vêret).
Frans Christian Faye
Faye interesserte seg særleg for hygieniske spørsmål. Han tok initiativ i kampen mot barselfeber-epidemiane, stod mellom anna bak opprettinga av Barnehospitalet i Kristiania og Bergens Fødselsstiftelse med jordmorskulen der. Allereie i 1844 gav han ut Lærebog i Fødselsvidenskaben for Jordemødre, brukt i undervisning fleire tiår. Han studerte militær hygiene på Krim i 1854, tidlegare deltok han på Als som feltlege i den dansk-tyske krig 1848.
Glimmerskifer
Han kan òg innehalde granat, kyanitt, staurolitt eller sillimanitt. Dersom innhaldet av éit av desse er dominerande, blir kalla han for granatglimmerskifer, kyanittglimmerskifer o.s.v.
Gregg Bissonette
I 2001 skulle han spele på Zoom-turneen til Electric Light Orchestra i lag med broren Matt på bass, men turneen var avlyst etter ei fjernsynsframføring.
Randy Edelman
Filmmusikk komponert av Randy Edelman
(utval)
Aslaug Fredriksen
Fredriksen var husmor, busett på Sunndalsøra på Nordmøre. Frå 1950-åra engasjerte ho seg i organisasjonslivet i Sunndal kommune. Perioden 1967-77 var ho medlem av kommunestyret i Sunndal.
Stadshotell
Forutan sjølve hotellromma bygde ein òg restaurantar på botnplanet i hotella. Restaurantane var òg eksklusive og hadde dans på helgekveldane. Ofte vart stadshotellet sjølve midtpunktet i utelivet på ein stad, særskilt på mindre stader. Til og med dei lokale frimurarlosjane og andre organisasjonar la ofte møta sine til stadshotella.
Ski-VM 1982
10 km
Dato: Fredag 19. februar 1982
20 km
<br style="clear:both" />
4 x 5 km stafett
<br style="clear:both" />
Lag (normalbakke K90/3x10 km)
Kombinert lagkonkurranse stod på VM-programmet for første gong. <br style="clear:both" />
Livin' on the Edge
Bakgrunn
Ifølgje sjølvbiografien til bandet Walk This Way, vart songen inspirert av Los Angeles-opptøyane i 1992. Tyler nemner òg i boka at songen inneheld lyden av ei basstromme han stal frå vidaregåande skule; fire høge slag høyrest frå den tromma i ein pause mellom siste vers og refreng.
Innhald
Strengt avgrensa CD-singel
Australdvergdukkar
Ikkje-hekkedrakta er generelt mindre fargerik, manglar det kastanjebrune bandet, kinna under auga, strupe og hals er gråkvitt, i kontrast til mørk hette. Kroppsidene er meir brunlege.
González Anchorage
González Anchorage er ein ankerplass i Duroch Islands i Antarktis, på vestsida av Isla Kopaitic. Ankerplassen vart kartlagt av Den chilenske antarktisekspedisjonen i 1948, som gav han namnet etter Capitan de Fragata Ernesto González Navarrete, som leia ekspedisjonen.
Proud Mary
«Proud Mary» er ein rockelåt skriven av John Fogerty og spelt inn av det amerikanske rockebandet Creedence Clearwater Revival. Songen vart gjeven ut som singel frå det andre studioalbumet til bandet, Bayou Country, begge på Fantasy Records i januar 1969. Songen vart ein hit i USA og nådde andreplassen på Billboard Hot 100 i mars 1969, den første av fem singlar som nådde andreplassen for gruppa.
Solomon Burke-versjonen
I 1969 hadde Solomon Burke ein liten hit med sin versjon av songen, som var den andre utgjevinga hans for Bell og produsert i lag med Tamiko Jones, som hadde vorte frisk att etter å ha kjempa mot polio, og på den tida var Burke sin trulova og manager. Burke fortel: «Me drog til Muscle Shoals og spelte inn Proud Mary, som dei ikkje likte i det heile tatt. Dei meinte det var idiotisk å spele inn songen, som alt låg på listene. Eg forklarte dei at det var ein særs bra song, men at det var ein særs kvit song, ein popsong. Me skulle gjere han om, opne dørene for han på r&b-listene og få svarte radiostasjonar til å spele han. Det var ei Solomon Burke-innspeling laga i Muscle Shoals. Me beviste at me kunne lage ein stor hit utan at Jerry Wexler åt sandwichar med oss. Denne innspelinga vart ein hit utan hjelp frå nokon. Proud Mary vart berre marknadsført av Tamiko Jones og meg sjølv».
Claude Louis Hector de Villars
Militærkarriere
Den neste forfremminga tok tid, trass i god teneste under Turenne, den store Condé og Luxembourg og den aristokratiske bakgrunnen hans. Årsaka var at han hadde vorte uvenner med den mektige Louvois, men han vart omsider gjort maréchal de camp i 1687.
Den spanske arvefølgjekrigen
Det var den neste krigen som gjorde Villars kjend. Han starta med slaga i Friedlingen (1702) og Hochstadt (1703) og enda med Denain (1712). For deltakinga si i slaget ved Friedlingen fekk han marshalate, og for å roe opprøret i Cévennes fekk han Saint-Esprit-ordren og tittelen hertug. Friedlingen og Hochstadt var nytteslause sigrar, og felttoga som dei var ein del av bra preg av mange tapte høve. Heideren til Villars starta derfor i år 1709 då Frankrike, tilsynelatande hjelpelaus, med stor innsats klarte å forsvare seg sjølv.
Barbar
Vidare utvikling
I tidleg moderne tid og tidvis seinare blei det nytta om tyrkarar på eit openbert nedsettande vis, grunna tyrkarane si krigføring og grusamheiter.
Skalden Bojan
Bojan er ein skald som er nemnd i det russiske Igorkvadet frå 1100-talet.
The Freddie Mercury Tribute Concert
Historie
Etter at Freddie Mercury døydde 24. november 1991 frå lungebetennelse han fekk som følgje av AIDS, kom dei attverande medlemmane i Queen (John Deacon, Brian May og Roger Taylor) i lag med manageren sin, Jim Beach, for å organisere ein konsert for å feire livet til Mercury, og få inn pengar til forsking og for å auke kunnskapen om AIDS hos folk. I februar 1992, under den årlege BRIT Awards-seremonien, annonserte May og Taylor planane om konserten. Då billettane vart lagt ut for sal, vart alle dei 72 000 billettane selde ut på berre tre timar, sjølv om ingen andre artistar enn Queen var annonsert.
Gary Brooker
Gary Brooker, MBE, er ein engelsk songar, låtskrivar, pianist og ein av grunnleggarane av rockebandet Procol Harum. Brooker vart medlem av Order of the British Empire i 2003 for det veldedige arbeidet sitt.
CROWS
Leverandøren av CROWS er per januar 2023 Kongsberg Defence & Aerospace.
John Shanks
Karriere
Shanks byrja å spele i bandet til Melissa Etheridge i 1988 og turnerte med ho i fleire år. Shanks byrja å skrive musikk for andre artistar tidleg i 1990-åra, mellom andre for Bonnie Raitt, Joe Cocker og Tuck & Patti. Han fekk òg den første forlagsavtalen sin.
Dalguise
Under fyrste verdskrigen blei bygningen brukt til å husa såra soldatar, og under andre verdskrigen blei det brukt som garnison for regimentet. I 1950 blei Dalguise kjøpt av Scottish Association of the Boys Clubs. I 1992 blei det kjøpt av PGL Travel Ltd. Dalguise House sjølv husar no eit senter for utandørs aktivitet, som mellom anna tilbyr klatring i høge redwood-tre.
Fangst
Historisk har det vore vanleg å fangste småvilt, til dømes pelsdyr, og i nokre samanhengar større vilt. Ein kan også fangste fugl, til dømes i lundefangst, der ein nytter kjøt, fjør og dun, eller falkefangst, der den fanga fuglen vert dressert og nytta til vidare fangst. Fiske, kvalfangst og selfangst er også rekna som fangst.
Colchagua-provinsen
Colchagua har eit areal på 5678 km² og har ein folkesetnad på 222 556 innbyggjarar (2017).
Devils & Dust
Innhald
Alle songane er skrivne av Bruce Springsteen.
Carols by Candlelight
Carols by Candlelight er ein juletradisjon frå Australia der mange folk saman syng julesongar til levande lys, ofte med musikkakkompagnement. I den australske tradisjonen samlar ein seg gjerne utandørs i ein park for å synga, ettersom jula finn stad om sommaren. Hendinga finn stad anten på julaftan eller helga før julaftan.
Historie
Skikken starta julaftan 1938, då radiomannen Norman Banks frå Melbourne fekk arrangert ei julesongsamling i Alexandra Gardens. Banks skal ha blitt inspirert julaftan året før, då han gjennom eit vindauge såg ei eldre kvinne som song «Away in a manger» til radioen sin i lyset frå eit stearinlys. Carols by Candlelight var meint som ei samling der folk kunne synga saman, med tende lys. Rundt 10 000 menneske møtte til det første arrangementet, og ein tradisjon var fødd. I krigsåret 1940 blei hendinga halden til inntekt for Raudekrossen, Australian Comforts Fund og Austin sjukehus, og rundt 60 000 menneske var med. Sidan 1965 har inntektene frå Carols by Candlelight i Melbourne gått til Vision Australia.
Cayenne
Kommunen hadde 58 008 innbyggjarar ved byrjinga av 2007. Det offisielle storbyområdet (unité urbaine) hadde til same tid 76 519 innbyggjarar, på eit areal på 69,71 km², Dette omfattar Cayenne og nabokommunen Remire-Montjoly. I tillegg bur det rundt 25 000 mennesk i Matoury, der Cayenne-Rochambeau flyplass ligg, men denne kommunen var ikkje med i storbydefinisjonen ved den offisielle folketeljinga i 1999.
Ski-VM 2001
20 km/skibyte
Dato: Laurdag 17. februar 2001 10 km klassisk stil, etterfylgt av 10 km fristil. <br style="clear:both" />
50 km fristil
Dato: Søndag 25. februar 2001
Oslo Baand & Lidsefabrik
Verksemda vart etter kvart svært stor, og dreiv òg eksport. I 1974 vart fabrikken slått saman med Trengereid Fabrikker. Ein del av produksjonen vart flytta til Tistedalen utanfor Halden, og fabrikken i Oslo vart gjenbrukt til m.a. dansestudio, før han vart delvis riven og omgjort til bustadar i 2001–2004.
Blitzen
Blitzen (engelsk The Blitz) var den vedvarande tyske flybombinga av Storbritannia under andre verdskrigen, frå 7. september 1940 til 10. mai 1941. Dei tyske bombetokta rammet fleire byar rundt i landet, og byrja med at London blei bomba i 57 netter. I slutten av mai 1941 hadde over 43,000 sivile omkome, og berre i London var over ein million hus øydelagde eller skadde.
Karl-Erik Åström
Åström deltok i berre eit stort, internasjonalt meisterskap; VM på ski i nordiske greiner i Lake Placid i delstaten New York i USA i 1950. Her gjorde han det til gjengjeld svært godt og vann 18 km med tida 1.06.16, tolv sekundar føre landsmannen Enar Josefsson. Dei to løparane vann sidan 4 x 10 km stafett for Sverige, saman med Nils Täpp og Martin Lundström.
James FitzJames, 1. hertug av Berwick
Liv og virke
FitzJames var fødd i Moulins i Frankrike før faren tok over trona, og voks opp som ein katolikk. Han vart utdanna ved Collège du Juilly, Collège du Plessis og Jesuittcolleget i La Flèche. Han gjekk inn i teneste for hertug Karl V av Lorraine og var til stades under omleiringa av Buda. FitzJames vart gjort hertug av Berwick, jarl av Tinmouth og Baron Bosworth av faren i 1687. Han reiste så til Ungarn og deltok i slaget ved Mohács.
Lou Reed
1970-åra
Etter å ha slutta i Velvet Underground i august 1970 tok Reed ein jobb hos skattefirmaet til faren som maskinskrivar, der han tente $40 i veka. Eit år seinare signerte han platekontrakt med RCA og spelte inn det første soloalbumet sitt i London med dyktige studiomusikarar som Steve Howe og Rick Wakeman, medlemmar av rockegruppa Yes. Albumet, som berre heitte Lou Reed, inneheldt glatt produserte, nyinnspelingar av uutgjevne Velvet Underground-songar. Somme av desse hadde vorte spelt inn for Loaded men vart lagt på hylla. Denne første soloplata vart oversett av dei fleste musikkritikarane (sjølv om Stephen Holden i Rolling Stone kalla ho «nesten perfekt») og ho selde heller dårleg.
1990-åra
I 1996 vart Velvet Underground innlemma i Rock and Roll Hall of Fame. Under seremonien song Reed songen «Last Night I Said Goodbye to My Friend» i lag med John Cale og Maureen Tucker, tileigna Velvet Underground-gitaristen Sterling Morrison, som døydde august 1995. Reed har sidan vorte nominert for Æreshallen som soloartist to gonger, i 2000 og 2001, men har så langt ikkje vorte innlemma.
2000-åra
I 2001 rapporterte fleire amerikanske radiostasjonar at Reed var død av ein overdose. I 2003 gav han ut det doble albumet The Raven, basert på Poe-Try. I tillegg til Reed og bandet hans, hadde han med seg mange gjesteartistar, som David Bowie, Laurie Anderson, Kate og Anna McGarrigle, The Blind Boys of Alabama og Antony Hegarty, saksofonisten og idolet hans Ornette Coleman, og skodespelarane Elizabeth Ashley, Christopher Walken, Steve Buscemi, Willem Dafoe, Amanda Plummer, Fisher Stevens og Kate Valk. Albumet bestod av songar skriven av Reed og munnlege framføringar av omarbeidde eller omskrivne tekstar av Edgar Allan Poe av skodespelarane, sett til elektronisk musikk komponert av Reed. Det vart òg gjeven ut ein enkel CD-versjon av albumet, som fokuserte på den musikalske delen av albumet.
I oktober 2006 deltok Reed på hyllestshowet for Leonard Cohen «Came So Far For Beauty» i Dublin, i lag med Laurie Anderson, Nick Cave, Antony, Jarvis Cocker, Beth Orton, og fleire. Han spelte då ein heavy metal-versjon av Cohen sin «The Stranger Song».
2010-åra
Reed turnerte òg med Metal Machine Trio, og utforska vidare støy og lyd. 31. oktober gav Reed og Metallica ut albumet LULU i lag.
Geoff Whitehorn
I 1991 vart han med i bandet Procol Harum, og har sidan den gong vore gitaristen i bandet.
Chêne-Bougeries
Chêne-Bougeries er ein by og ein kommune i kantonen Genève i Sveits. Kommunen har innbyggjarar  og eit areal på. Kommunesenteret ligg 420 meter over havet, tett ved grensa til nabolandet Frankrike.
Kommunen ligg på vestsida av Genfersjøen. Han grenser til byen Genève og har tre hovudvegar, ei trikkelinje og ei busslinje inn til byen. Kommunen består av bysenteret og nabolaga Grange-Canal, Malagnou, Le Vallon, La Pommière og Conches, samt dei nybygde områda La Gradelle og La Montagne.
Geologisk undersøking
Geologisk undersøking er undersøkingar i felten for å reie ut om dei geologiske forholda i eit område.
Green River av Creedence Clearwater Revival
Det inneheld to av dei mest kjende songane til bandet, «Bad Moon Rising» og tittelsporet.
Glasshytta i Vivestad
Glasshytta i Vivestad i Tønsberg kommune vart skipa av Anne Ka Munkejord i 1998. Hytta er ein etterkommar etter Glasshytta Hegg på Morokulien på grensa mellom Värmland og gamle Hedmark fylke.
Amy Holland
Holland vart nominert til Grammyprisen for beste nykomar i 1981, etter det sjølvoppkalla debutalbumet hennar med singelen «How Do I Survive».
Extended Play av Fleetwood Mac
Bakgrunn
«Without You» og «Sad Angel» vart begge spelte på turneen deira i 2013.
Mosambikkanalen
Det djupaste punktet i kanalen ligg 230 km frå kysten av Mosambik, og er på 3 292 meter.
Plan-les-Ouates
Kommunen ligg på venstrebreidda av Rhône. Han består av landsbyen Plan-les-Ouates og grendene Arare og Saconnex d'Arve.
David Rudisha
Aktiv
Rudisha vart afrikansk meister på 800 meter både i 2008 og 2010. Den 22. august 2010 sprang han på eit toppstemne i Berlin inn til ny verdsrekord på distansen med tida 1.41,09, og sletta dermed den 13 år gamle rekorden til kenyansk-danske Wilson Kipketer. Ei veke seinare forbetra han rekorden til 1.41,01 i italienske Rieti.
Erkehertugdømet Austerrike
Privilegium Minus
Austerrike danna i lag med hertugdømet Steiermark «arvelanda» som vart testamentert til sønene til Rudolf, Albert og Rudolf II, og dette vart utvida med Kärnten og Carniola av hertug Otto IV den muntre i 1335.
Privilegium Maius
Sjølv om habsburgarane alt styrte over eit stort område, vart ikkje krava deira rekna med i den gylne bullen av 1356, då keisar Karl IV, eit medlem av det rivaliserande Luxembourg-dynastiet, valde dei sju kurfyrsteane som kunne stemme i valet av den tyske kongen. I 1359 forfalska derfor hertug Rudolf IV av Austerrike Privilegium Maius for å heve statusen av hertugdømet sitt til eit «erkehertugdøme», på likt nivå med eit kurfyrstedøme og med rettane om førstefødselsrett, sjølv om handlinga ikkje vart respektert av keisaren. Handlingane til Rudolf danna likevel grunnlaget for at Habsburg-dynastiet steig fram, og han fekk Tirol frå grevinne Margaret Maultasch i 1363. Etter han døydde i 1365 krangla derimot brørne hans om arva si og i 1739 delte Neuberg-traktaten til slutt dei habsburgske områda i det eigentlege Austerrike og eit Indre Austerrike, som bestod av Steiermark, Kärnten og Carniola. Delinga svekka igjen stillinga til Huset Habsburg i forhold til Luxembourg.
Av etterkomarane deira var hertug Ernst Jernet av Indre Austerrike frå 1414 den første som faktisk tok tittelen erkehertug. Erkehertugdømet vart ikkje formelt anerkjend før sonen til Ernst, Fredrik V vart vald til tysk-romersk keisar og habsburgarane fekk kontroll over stillinga slik at dei kunne legitimere maktranet i 1453. Då syskenbarnet hans Ladislaus den posthume døydde i 1457 samla Fredrik igjen dei austerrikske landormåda under sitt styre, men måtte slite med krava til den yngre broren hans, Albert VI, som i 1458 kunne sikre styret sitt av område «oppfor» (vest for) Enns kring Linz, seinare kjend som Oberösterreich. Etter Albert døydde i 1463 vart landområda ob der Enns og unter der Enns (seinare Niederösterreich) verande fråskilde einingar, då begge styrte av Fredrik, som i 1489 flytta hoffet sitt til Linz etter at den langvarige rivalen hans Matthias Corvinus av Ungarn hadde erobra Wien.
Habsburgmonarkiet
Erkehertuginne Fredrik V hadde alt flytta Habsburgdynastiet opp til europeiske dimensjonar med å arrangere ekteskapet mellom sonen Maximilian I og Maria den rike, arvingen til Burgund i 1477. Etter at sonen til Maximilian, Filip den flotte, i 1496 gifta seg med Joanna den galne, dronning av Castilla og kongedømet Aragon, vart sonen Karl V arvingen til «riket der sola aldri går ned». Den yngre broren hans kravde derimot rettane sine og vart erkehertug av Austerrike i 1521, før han gifta seg med prinsesse Anna av Böhmen og Ungarn, og arva begge kongedøma i 1526. Ferdinand, konge av romarane frå 1531, stamfaren til den austerrikske greina av Huset Habsburg (Habsburg-Lorraine frå 1745 og frametter) som var erkehertugar av Austerrike og kongar av Böhmen, som styrte Det tysk-romerske riket fram til det vart oppløyst i 1806.
Port Lockroy
Selskapet samlar inn data for British Antarctic Survey for å observere korleis turismen påverkar pingvinane. Halve øya er opne for turistar, medan den andre halvdelen er reservert for pingvinane.
Aserbajdsjansk kultur
Forteljande og utøvande kunst
Musikklivet omfattar mugam, ei klassisk musikkform som kombinerer poesi med instrumentale mellomspel. Den aserbajdsjanske tradisjonen er meir fri og improviserande enn andre sentralasiatiske mugamformer. Improvisasjon er også viktig for musikarar kallla asjugar eller ashiqar som syng og akkompagnerer seg sjølv med eit strenginstrument kalla saz eller kobuz. Andre lokale instrument er tar, kamantja, oud, balaban, ghaval, naghara, zurna, garmon, tutek og daf.
Drabant
Drabant er blitt nytta om biplanetar eller månar, eller på romfartøy eller liknande som vert skoten opp frå jorda slik at dei kjem i krinslaup rundt jorda. I dei to sistnemnde er drabant no vanlegvis erstatta av satellitt. I tillegg kan det nyttast om drabantby eller drabantstat, som er mindre nasjonar som er heilt eller delvis avhengige av ei stormakt.
Schlumbergera
Systematikk og utbreiing
Slekta Schlumbergera er utbreidd i dei kystnære fjella i Mata Atlântica i den søraustlege delen av Brasil. Ein finn dei i delstatane Espírito Santo, Minas Gerais, Rio de Janeiro og São Paulo.
Peak District
Historie
Masseinntrengningen på Kinder Scout var ein sivil ulydigheitsaksjon som vart gjennomført i 1932, og som var eit vasskilje for kampanjen for nasjonalparkar og fri tilgjenge til myrheiene. 17. april 1951 vart Peak District den første nasjonalparken i landet.
Søren Martens
Martens levde ugift og døydde i heimbyen, 71 år gammal.
Heksekost
Årsaker
Feil utført poding kan gjera tre meir mottakelege for framandelement som kan føra til heksekost. Inngrep som styving kan også gje liknande resultat i friske tre.
Organisasjonen for forbod mot kjemiske våpen
Bakgrunn og virkeområde
Organisasjonen for forbod mot kjemiske våpen blei til som følgje av inngåinga av Kjemivåpenkonvensjonen, som tredde i kraft i 1997. Denne internasjonale avtala blei inngått ved nedrustningskonferansen i Genève i 1992 etter langvarige forhandlingar for å få til eit totalforbod mot kjemiske våpen. Konvensjonen forbyr produksjon, lagring, handel, overføring og bruk av kjemiske våpen. Organisasjonen for forbod mot kjemiske våpen blei oppretta for å sikra dette. Han er ikkje ein del av SN-systemet, men har ei samarbeidsavtale med Dei sameinte nasjonane.
Statar som er part i Kjemivåpenkonvensjonen blir òg medlem av Organisasjonen for forbod mot kjemiske våpen. I desember 2013 var 190 statar medlem av organisasjonen. Sju statar er ikkje med i organisasjonen. Israel og Myanmar har underteikna, men ikkje ratifisert, avtala, medan Angola, Egypt, Nord-Korea og Sør-Sudan korkje har underteikna eller ratifisert.
Erskinebukta
Erskinebukta er ei ishamn kring 5,5 km brei og 11 km lang og som markerer ei meir eller mindre permanent bukt som strekkjer seg søraust til sjøen føre den omfattande isbremmen som ligg ved Dronning Maud Land.
St. Paul skole
Skulen vart skipa i 1873 som kyrkjelydsskule for den romersk-katolske St. Paul menighet i Bergen, og har vore i kontinuerleg drift sidan dess. Skulen er framleis fyrst og fremst ein skule for born som høyrer heime i denne kyrkjelyden. St. Franciskus Xaverius Kongregasjonen (Franciskus-systrene) har hatt det meste av ansvaret for drifta av skulen, både med omsyn til økonomien og lærekreftene, frå dei vart etablert i 1901 og fram til 1970, då dei offentlege tilskotta etter den dåverande privatskulelova gav skulen økonomisk tryggleik. Men òg i tida etter dette har systrene ytt ein avgjerande innsats for å trygge verksemda og den vidare utviklinga ved skulen. I dag har skulen om lag 340 elevar på fyrste til tiande klassesteg, med sju klassar på barnesteget og seks klassar på ungdomssteget.
Albert Anker
Liv og gjerning
Frå 1861 budde Anker i barndomsheimen i Ins, om vintrane budde han i Paris. I 1890 selde han husværet i Paris og flytta til Ins for godt.
I 1901 vart Anker råka av eit alvorleg hjerneslag, og høgrehanda hans vart lamma. Sidan han vanskeleg kunne arbeide med oljemåleri, gjekk han over til å måle akvarellar. Han skal ha måla framimot 600 akvarallar etter høgrehanda vart lamma.
Mektigheit i geologi
Mektigheit i geologi syner til tjukkleiken av lag, gangar, malmleie eller liknande.
Humphrey Bogart
Tidleg liv
Bogart var son av Belmont (1867–1934) og Maud Bogart (1865–1940). Etternamnet er av nederlandsk opphav og tyder '[ein som lever ved ein] frukthage'. Belmont var kirurg, medan Maud var designar og etter kvart ansvarleg redaktør for eit motemagasin. Begge foreldra, især mora, tente godt, og Humphrey Bogart fekk såleis ein oppvekst som materielt sett står i sterk kontrast til rollefigurane han seinare vart kjend for. Likevel var tilhøvet i liten grad prega av kjensler, og meir av krangling.
Det spanske imperiet
Konstant friksjon med rivaliserande nasjonar førte til territoriale, kommersielle og religiøse konfliktar som bidrog til sakte nedgang frå midten av 1600-talet. I Middelhavet kriga Spania kontinuerleg med Det osmanske riket, på det europeiske kontinentet vart Frankrike nesten like sterk. I Atlanterhavet vart Spania innleiingsvis utfordra av Portugal og seinare av England og Nederland. Engelsk, fransk og nederlandsk-sponsa piratverksemd, overekspansjon, aukande korrupsjon i styresmakta, økonomisk stagnasjon på grunn av militære felttog og kontinuerleg straum av dyrebare metall, alt medverka til slutt til denne nedgangen. Det europeiske imperiet til Spania vart til slutt avskaffa i Utrecht-traktaten som tok frå Spania dei gjenverande territoria i Italia og Nederlanda. Lukka til Spania vart forbetra etter dette, men landa vart verande ei annangrads stormakt i politikken i det kontinentale Europa.
Men Spania opprettheldt og utvida det store oversjøiske imperiet sitt fram til 1800-talet då sjokket frå halvøykrigen førte til sjølvstendeerklæringar i Venezuela og Paraguay (1811) og etterfølgjande revolusjonar som fjerna område på fastlandet i Amerika. Spania heldt store delar av imperiet sitt i Karibia (Cuba og Puerto Rico), Asia (Filippinane) og Oseania (Guam, Mikronesia, Palau og Nord-Marianane) fram til den spansken-amerikanske krigen i 1898. Spansk deltaking i kappløpet om Afrika var minimal. Spansk Marokko vart halde til 1956 og Spansk Guinea og Spansk Sahara vart halde til høvesvis 1968 og 1975. Kanariøyene, Ceuta, Melilla og andre plaza de soberania er framleis ein del av Spania.
Kjelder
Imperyong Kastila
Salishhavet
Salishhavet (Salish blir uttalt ) er eit randhav av Stillehavet som ligg i den kanadiske provinsen British Columbia og den amerikanske delstaten Washington. Det omfattar Strait of Georgia, Strait of Juan de Fuca, Puget Sound og ei rekkje samanknytte skipsrenner og vassfar.
Hydrologi
Nedslagsfeltet til Salishhavet (ikkje medrekna de til øvre Fraser River) har eit totalareal på rundt, som er over seks gonger så stort om overflatearealet til sjølve sjøen. Større elvar som renn ut i sjøen er mellom anna Fraser River, Nisqually River, Nooksack River, Puyallup River, Skagit River, Snohomish River og Squamish River.
Marin
Salishhavet har eit aktivt og dynamisk marint økosystem som er dominert av artar som trivst i brakkvassaktig, næringsrike tilhøve. Som alle marine næringskjeder har Salishhavet fleire trofiske nivå, der autotrofiske algar er dei primære produsentane. Elvesystema som renn ut av British Columbia og Washington fører inn store volum av sediment og oppløyste næringsstoff i Salishhavet.
Flora
Ålegras-enger er utbreidde i dei grunnare delane av sjøen.
Bedrifta DEFA
Det heile starta med produksjon av leiketøy, som til dømes dokker og modellfly og -bilar til den norske marknaden. Etter få år gjekk produksjonen over i lysarmatur, elektriske brytarar, koplingsboksar og stikkontaktar i aluminium. I løpet av 1950-talet vart DEFA den første norske underleverandøren til den svenske bilindustrien.
På 1980-talet starta DEFA òg å produsere sitt første alarmsystem for bilar, og etablerte ei utviklingsavdeling for elektronikkprodukt på Kongsberg. DEFA Protect vandalsikker lyssetting vart òg introdusert same periode.
Kaptein Sabeltann: Grusomme Gabriels forbannelse
Spelet byggjer vidare på spelemekanikkene frå forgjengaren og introduserer nye figurar frå Sabeltann-universet, som heksa Miriam, Greven av Gral og Maga Kahn. Spelaren styrer den unge sjørøvaren Pinky med piltastane og bruker mellomromstasten for å samhandle med omgjevnadene i spelet. Målsettinga er å oppheve ein forbannelse forårsaka av sjøspøkelset Grusomme Gabriel.
Utlendingslova
Pass og visum
Kvar ein utlending som kjem til Noreg må ha pass eller anna legitimasjonsdokument dersom noko anna ikkje er bestemt. Den nordiske passfridomsavtala gir nordiske borgarar unntak frå dette kravet. Schengenavtala har skapt eit stort europeisk passfritt område, men det er passkontroll ved innreise til Schengenområdet. Ved passering av landegrenser i Schengenområdet er det formelt sett ikkje passkontroll, men ein må alltid ha gyldig identifikasjonsdokument. For mange vil dette i realiteten vera et pass.
Mia Mottley
Liv og virke
I 1991 gjekk Mottley inn i politikken. Ho representerte partiet Barbados Labor Party (BLP). Frå 1991 til 1994 var ho senatmedlem. I 1994 blei ho vald inn i parlamentet. Ho fekk straks regjeringsoppgåver, og mellom 1994 og 2008 hadde ho ei rekkje ulike ministerpostar. Ho har vore minister for utdanning, kultur og ungdom (1994–2001), justisminister og innanriksminister (2001–2006), visestatsminister (2003–2006) og minister for økonomi og utvikling (2006–2008). Frå 2008 til 2010 var ho partileiar i BLP og opposisjonsleiar i parlamentet. Ho vann att partileiarvervet i 2013. Mottley var første kvinne både som justisminister og som opposisjonsleiar.
Johs. C. Lien
Johannes Einar Kristensen Lien var ein gardbrukar og stortingsmann frå Rakkestad i Østfold. Han var medlem av Venstre.
Marsmeteoritt
Mange marsmeteorittar er funne i Antarktis. Ein av desse meteorittane, EETA 79001, har fått namnet shergotitt, og inneheld karbonatmineral og uvanleg mykje karbon, som kan tolkast som opphavleg organisk materiale.
Sesame Street
Den norske barne-tv-serien Sesam Stasjon, som gjekk på NRK frå 1991 til 1998, var basert på Sesame Street.
Hussainiya
Hussainiya (persisk حسینیه‎ hoseyniye), også kjend som ashurkhana, imambargah, imambara eller sorghus, er ein forsamlingshall for tolvar-sjiamuslimar der dei kan halda minneseremoniar, særleg i samband med muharram Namnet hussainiya kjem frå Husayn ibn Ali, barnebarnet til profeten Muhammad, som blir minna under muaharram.
Fylkesveg 258 (fleirtyding)
Fylkesveg 258 finst i fleire fylke i Noreg:
Olav Lavik
Ettermæle
Hausten 2009 gav Askøy Mållag ut ei minnebok om og av Olav Lavik. Tittelen er: Kall meg rimsmed og jordtræl - Olav Lavik i liv og dikting. Boka inneheld eit utval på 62 dikt som er vorte gruppert etter innhald/tema. Det er òg teke med ei novelle. I boka er ein biografisk del med artiklar av Harald Clausen, Johannes Gjerdåker og Kjetil Berthelsen. På bakpermen er det lagt ved ein CD med 11 songar innspelt av gruppa Demring. Dette er Lavik-dikt tonesett av Vigleik Dyrøy (9) og Jan Hanevik (2). Bak i boka finn ein notar på tonesette dikt. Boka er rikt illustrert med teikningar av Liv Eriksen og mange bilete. Redaksjonsnemd har vore Vigleik Dyrøy (red.), Norvald Hestholm, Einar Ådland og Harald Clausen.
Beck's Bolero
Innspeling
Innspelinga fann stad i IBC Studios den 16. og 17. mai 1966 (men ein dato etter Beck slutta i The Yardbirds i november 1966 er òg blitt indikert). Moon kom til studio utkledd med solbriller og ein russisk kosakkhatt. Då Entwistle ikkje møtte opp, vart studiomusikarane John Paul Jones og Nicky Hopkins henta inn i siste augneblink for å spele bass og piano. Det finst òg ei soge som ikkje er blitt stadfesta om at Ritchie Blackmore kan ha vore involvert i studioet, men dette er ikkje blitt stadfesta av Beck, Page eller andre på innspelinga. Napier-Bell, produsenten til Yardbird som opphavleg hadde kome med ideen, var til stades på innspelinga.
Barthold A. Butenschøn
Barthold Andresen Butenschøn var ein norsk forleggar og forfattar. Han var i mange år forlagssjef i Dreyers Forlag (frå 1942) og Andresen & Butenschøn.
Ellefsen Harbour
Ellefsen Harbour er ei hamn som ligg ved sørenden av Powell Island mellom Christoffersenøya og Michelsenøya i Sør-Orknøyane. Han vart oppdaga under ein felles seglas av kaptein George Powell, ein britisk selfangar, og kaptein Nathaniel Palmer, ein amerikansk selfangar i desember 1821. Namnet vart først nedskriven på eit kart som Powell publiserte i 1822.
Fylkesveg 257 i Møre og Romsdal
Fylkesveg 257 i Møre og Romsdal går mellom Kjerkevågen og Åkvika på Ekkilsøya i Averøy kommune. Vegen er 2,7 km lang.
Mikkel R. Vindal
Han døydde i 1914 på slektsgarden i Oppdal.
OVO
OVO er eit musikkalbum med musikk frå Millennium Dome-showet i London som var komponert av den engelske rockemusikaren Peter Gabriel. Det var det ellevte albumet hans totalt. Det kom ut 12. juni 2000 med gjestevokal av Neneh Cherry, Rasco, Richie Havens, Elizabeth Fraser og Paul Buchanan (frå The Blue Nile). Det kom ut to versjonar av albumet, ein standard versjon som vart seld i butikkar og ein avgrensa luksusversjon som berre vart seld ved Millennium Dome og petergabriel.com. Luksusutgåva var ikkje mogeleg å få tak i etter 2000. Denne inneheldt ei teikneseriebok som fortalte soga om OVO og ei bonusplate med sporet «The Story of OVO».
Struktur i geologi
Studiet av geologiske strukturer som har oppstått ved deformasjon kallast strukturgeologi. Om strukturar i større, regional målestokk nyttast omgrepet tektonikk.
Dubhe
Stjerna dannar ein del av Karlsvogna og er den nordlegaste av «peikestjernene» som peiker mot Polaris, nordstjerna. Dubhe ligg kring 123 lysår unna og er ei kjempestjerne som har utvikla seg bort frå hovudserien etter å ha brukt om hydrogenet i kjernen. Ho er ei spektroskopisk binærstjerne med ei hovudseriestjerne α UMa B som har stjerneklassifiseringa K0V. Følgjestjerna har eit krinslaup som ligg kring 23 astronomiske einingar (AU) og gjer eit krinslaup i løpet av 44,4 år. Meir enn 8 000 AU frå desse to, ligg eit anna binært system med ei klasse F-stjerne, slik at denne stjerna er eit stjernesystem på fire stjerner.
Karl Jonsson
Bakgrunn
Det er få opplysningar om livet til Karl Jonsson. Ein kjenner ikkje til kven som var foreldra han, fødestaden eller det nøyaktige året han vart fødd. Det er nemnt i Sturlunga saga at han hadde ein bror, Ingimund Jonsson. Karl vart abbed i klosteret i Þingeyrar nord på Island i 1169, men trekte seg tilbake i 1181. I 1185 reiste han til Noreg, der han knytte seg nært til kong Sverre. Etter at den nye abbeden i Þingeyrar døydde i 1187 vart Karl abbed på ny, men ein reknar ikkje med at han reiste attende til Island før i 1188. Karl fungerte som abbed på Island fram til 1207, då han la ned embetet. Han døydde i 1212 eller 1213.